**Тәрбие сағатының тақырыбы: «Әдептілік- адамгершілік әліппесі»**

Тәрбие сағатының мақсаты:

Білімділік: Адамның бойындағы ұнамды - ұнамсыз қасиеттерді айта отырып, оқушыларды адамгершілікке тәрбиелеу, адамдармен қарым - қатынас дағдыларын жасауға баулу.

Дамытушылық:Оқушылардың сөздік қорын көбейтуге ықпал ету, ойлау қабілетін дамыту.

Тәрбиелік: Оқушыларды адамгершілікке, кішіпейілділікке, әдептілікке, имандылыққа, инабаттылыққа тәрбиелеу

Сабақтың түрі: Тәрбие сағаты

Сабақтың әдіс - тәсілі: Сыни тұрғыдан ойлау, топтастыру, ой бөлісу

Сабақтың көрнекілігі: Интерактивті тақта, слайдтар, сандық, шарлар

Сабақтың барысы: І. Ұйымдастыру кезеңі:

**1. Сәлемдесу.**

**ІІ. Түсіндіру:**

Мұғалім сөзі:

Өзін ғана ойлаған -

Жамандықтың белгісі.

Өзгені де ойлаған -

Адамдықтың белгісі,- деген ұлағатты жолдардың терең түсінігі бар. Өйткені, адам баласына адамдықтың белгісі адамгершіліктен қалыптасады.

Ал, адамгершілік дегеніміз не? Мұның жауабы, әрине, адам бойындағы асыл қасиеттерді атаймыз.

Ал, енді бүгінгі сабағымызда балалар «Адамгершілік - асыл қасиет» жайлы ой өрбітеміз.

**1. Әдепті болу үшін қандай қасиеттер бойымызда болу керек? Қане атап жіберейікші.**

**2Әдептібалақандайбала?**Білімді,сыпайы,қайырымды,тәртіпті,ұқыпты,мейірімді,

қамқор

 **(Әр оқушының пікірі тыңдалады)**

Балалар мен сендердің барлығыңды әдепті балалар деп ойлап, азғана болғанымен өте құнды сыйлық ала келдім. Ол мына бір әсем сандықта жасырылып тұр.

- Сандықтың ішінде не бар?! Көргілерің келе ме?!

- Ал неге отырмыз онда, қане ашып сыйлығымызды алайық.

Әдепті болу үшін өздерің айтқан қасиеттерді сыйлық ретінде мен сендерге сыйладым. Сендердің бойларыңнан осы қасиеттер еш уақытта өшпейтініне сенемін. Адам бойындағы асыл қасиеттері еңбек сүйгіштік, достық, әдептілік, көмек беру, қоғамға қызмет ету, инабаттылық, имандылық, елін, жерін сүю, кішіпейілділік. Яғни адам бойындағы осы қасиеттер жоғары тұрса ол адамның адамгершілігі жоғары болмақ. Осындай қасиеттерді бойына сіңірген балалар өте әдепті адамгершілігі зор болады. Сондықтан, біз осы қасиеттерді кішкентай кезімізден бойымызға сіңіруіміз қажет. Әдептілік - әдемілік екенін ұмытпайық!

**Ұлы Абайдың сөзімен нақтылап өтсек:Жаңаберген Тимурдың айтуымен:**

«Ғылым таппай мақтанба,

Орын таппай баптанба.

Құмарланып шаттанба,

Ойнап, босқа күлуге.

Бес нәрседен қашық бол,

Бес нәрсеге асық бол.

Адам боламдесеңіз,

Өсек, өтірік, мақтаншақ,

Еріншек, бекер мал шашпақ -

Бес дұшпаныңбілсеңіз.

Талап, еңбек, терең ой,

Қанағат, рақым ойлап қой -

Бес асыліскөнсеңіз…» -деп, адамбаласына тек адамгершілік қасиеттерді айтып кеткені бізге сабақ.

Адам бойындағы асыл қасиеттерді бағалай білейік.

**Балалар ал сендердің жанындағы отырған достарың қандай жіне оған қандай тілек тілер едіңдер? (Әр бала қасыда отырған досына аздап тілек айтып, достарының мінезін сипаттайды** )

Ренішін ұмытып, райынан тез қайтатын адам кешірімшіл болады.

Кешіре білу адамның өзімен, өзгелермен үйлесімді өмір сүруіне мүмкіндік жасайды.

  Достар бір-бірін кешіре білсе, қателігін мойындай алса, достық берік болады.

**Суреттерде берілген жағдаяттарды сахналап көрсету және талдау**.

¯ Ғазиз асығып келе жатып, дәлізде мұғалімді қағып кетті...

¯ Арсен мен Мәулен дү[кенн](https://infourok.ru/go.html?href=http%3A%2F%2Fsc0008.astrahanka.akmoedu.kz%2Fnews%2Fview%2FD80ACBC6B00EC457.html)ің қабырғасына сурет салып ойнады. Арсен болса, қашып кетті...

¯ Дәулет сабаққа кешігіп қалды...

¯ Алпамыс байқамай Құралайды соғып кетті...

Музыка

 **Шығармашылық жұмыс** .Сахналау,пікірталас.

Автобуста

Автобус тоқтайтын аялдамаға келдік.

Көп ұзамай көк автобус келіп тоқтай қалды. Екі есігі бірден ашылды. Адам да көп. Бірі мінсе, бірі түсіп жатты. Алдыңғы есіктен апам екеуіміз ішке кірдік.

– Мұнда отырыңыз, – деп, менен үлкендеу екі бала анама орын ұсынды.

– Рақмет, балалар, – деді анам отырып жатып.

– Апа, рақметті не үшін айттыңыз?

– Кішіпейілділігі үшін. Сен де солардай бол. Үлкенді сыйла. Сонда үлкендер саған рақмет айтатын болады

Кешірім жасау:

1)    татуласуға бірінші қадам жасау;

2)    кішіпейіл болу;

3)    қателікті мойындау;

4)    өзара түсінісу;

5)      ренішті ұмыта білу.

**Өлең. «Не деу керек?» Ә. Дүйсенбиев.**Апаң сенің базардан,
Алма сатып әкелді.
Ең үлкенін, дәмдісін
саған таңдап әперді.
Не деп барып жеу керек?
- .... айтып жеу керек.

Балалар жүр көшеде,
Естіледі шу-айқай.
Сен де шықтың, көршіңді,
Қағып кеттің байқамай.
Мұндайда не деу керек?
- ... ! –деу керек.

Осы келген бетіңде
Допты қудың, жарыстың.
Көшенің сол шетінде
Кезікті бір танысың.
Ұмыттың сен не деуді?
- ... ! – демедім.

**Ойын. «Жалғастыр».**
«Не істеуге болмайды?». Осы сөз үлкен етіп жазылып көрсетіледі. Мұғалім басқы сөзін айтады, оқушы ойланып жалғастырып айтуы керек.
- Үлкендердің алдынан ......(кесіп өтуге болмайды.)
- Табиғатты ................ ........ (ластауға болмайды.)
- Ата-ананы...............................(ренжітуге болмайды.)
- Кісінің затын .....................( рұқсатсыз алуға бомайды)

Құстарды (атуға болмайды)

 Қыз баланы (ренжітуге болмайды)

Сабақтан (кешігуге болмайды)

Сыныпта (айғайлауға болмайды.)
«Не істеу керек?» (бұл да сол сияқты жүргізіледі.)
- Үлкен кісіге ..........................( көмек көрсету керек)
- Үлкен кісіні ...............................(сыйлау керек)
- Үлкендерге ............................(сәлем беру керек)
- Кішілерге ...............................(қамқорлық жасау керек.)

Оқу құралдарын ( күтіп ұстау керек)

IV. Қорытындылау

Бүгінгі сабағымызды аяқтар болсақ: хатты алайық. Әр әдемі хатпен бірге менің сендерге деген ақ тілегім де бар. Қолдарыңдағы әдемі хатты ашып оқыңдар.

«Ақ тілек»

Құрметті оқушым! Егер сен бала күніңнен әдепті болып өссең, есейе келе ата - анаңның, өз Отаныңның мақтанышы боласың. Абай атамыздың ғибратты сөздері естеріңде болсын! Адам бойындағы асыл қасиеттерді бағалай білетін әдепті де әдемі бала болатындарыңа сенеміз!

еңбексүйгіштік

достық

әдептілік

көмек беру

инабаттылық

имандылық

елін, жерін сүю

кішіпейілділік

Құрметті оқушым! Егер сен бала күніңнен әдепті болып өссең, есейе келе ата - анаңның, өз Отаныңның мақтанышы боласың. Абай атамыздың ғибратты сөздері естеріңде болсын! Адам бойындағы асыл қасиеттерді бағалай білетін әдепті де әдемі бала болатындарыңа сенеміз!

білімді

сыпайы

қайырымды

тәртіпті

ұқыпты

мейірімді

қамқор